Tolukos ugnikalnis

Tolukos ugnikalnis (), Sinantekatlas () – didelis stratovulkanas Meksikoje, Neovulkaninėje Kordiljeroje, Meksiko valstijos vakaruose, prie Tolukos miesto. Aukštis 4680 m. Tai vienas iš 5 aukščiausių šalies ugnikalnių.

Ugnikalnis turi 1,5 km skersmens kalderą, atvertą į vakarų pusę. Aukščiausia viršūnė – Frailė yra pietinėje pusėje, o antra pagal aukštį Agilos viršūnė (4640 m) stūkso šiaurėje. Kalderoje telkšo du krateriniai ežerai (4200 m aukštyje) – Saulės ežeras (Lago del Sol) ir Mėnulio ežeras (Lago de la Luna). Į kalderą veda kelias.

Pleistocene Tolukos ugnikalnis buvo bent tris kartus galingai išsiveržęs, nuogulomis ir laharais padengęs plačias teritorijas. Taip pat nustatyta, kad ugnikalnis buvo išsiveržęs holocene (prieš 3300 m.) ir sudarė piroklastų srautus.

Nuorodos 
 Ugnikalnių duomenų bazė

Meksikos ugnikalniai